**EELNÕU 2022/128**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon | JK |
| kultuuri- ja spordikomisjon | X |
| majandus- ja keskkonnakomisjon |  |
| revisjonikomisjon |  |
| sotsiaalkomisjon | X |
| seeniorite nõukoda |  |
| noortevolikogu | X |

**VILJANDI LINNAVOLIKOGU**

MÄÄRUS

### 24. november 2022 nr

Viljandi Linnavolikogu 17.12.2020 määruse nr 99 „Viljandi linna huvikoolide

õppetasu maksmise ja õppetasu soodustuse andmise kord“ muutmine

Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punkti 5, Eesti Vabariigi põhiseaduse § 28 ja huvikooli seaduse § 23 lõike 1 alusel.

§ 1. Muuta Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ § 2 lõiget 4 ja sõnastada see järgmiselt: „Õppetasu käesoleva korra tähenduses on huvikoolide õppekulude osaline katmine vanema poolt Viljandi Linnavalitsuse (edaspidi linnavalitsus) või erahuvikooli määratud suuruses.“

§ 2. Muuta Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ § 6 lõiget 4 ja sõnastada see järgmiselt: „§ 2 lõiget 6 rakendatakse alates 01.01.2022 kuni 31.12.2023.“

§ 3. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Vilja Volmer-Martinson

**Esitatud:** 02.11.2022

**Esitaja:** Viljandi Linnavalitsus **Ettekandja:** Tonio Tamra

**Lk arv:** 4

**Hääletamine:** poolthäälteenamus

Seletuskiri

**Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine**

Eelnõu eesmärk on jätkata 100% õppetasu soodustuse (vabastuse) andmist lapsevanematele huvitegevust pakkuvate eraühingute õppetasude kulude katmisel. Tegevus on suunatud huvihariduse ja –tegevuse kättesaadavuse suurendamiseks.

Tegime vastava muudatuse määrusesse detsembris 2021 kehtivusega 1 aasta (2022. aasta). Käesolev muudatus on eesmärgiga seda ühe aasta võrra pikendada.

Kuni 2021. aastani on huvikooli õppetasu vabastust antud munitsipaalhuvikoolide ja erahuvikoolide õppetasudele. 2022. aastal andsime esimest korda huvikooli õppetasu vabastust ka huvitegevust pakkuvate ühingute õppetasudele.

Huvitegevust pakkuvate ühingute õppetasule anname vabastust riigi poolsest toetusest, mida antakse omavalitsustele huvihariduse ja –tegevuse mitmekesisuse ning kättesaadavuse suurendamiseks.

Esimene muudatus on tehtud mõiste täpsustamiseks.

Eelnõu koostamist reguleerivad järgmised õiguslikud alused.

Kohaliku omavalitsuse korralduse seadus

§ 6. Omavalitsusüksuse ülesanded ja pädevus

(3) Lisaks käesoleva paragrahvi 1.-2. lõikes sätestatud ülesannetele otsustab ja korraldab omavalitsusüksus neid kohaliku elu küsimusi:

2) mis ei ole seaduse antud kellegi teise otsustada ja korraldada.

§ 22. Volikogu pädevus

(1) Volikogu ainupädevusse kuulub järgmiste küsimuste otsustamine:

5) toetuste andmise ja valla või linna eelarvest finantseeritavate teenuste osutamise korra kehtestamine.

Eesti Vabariigi põhiseadus

§ 28 Igaühel on õigus tervise kaitsele.

Eesti kodanikul on õigus riigi abile vanaduse, töövõimetuse, toitjakaotuse ja puuduse korral. Abi liigid, ulatuse ning saamise tingimused ja korra sätestab seadus. Kui seadus ei sätesta teisiti, siis on see õigus võrdselt Eesti kodanikuga ka Eestis viibival välisriigi kodanikul ja kodakondsuseta isikul.

Riik soodustab vabatahtlikku ja omavalitsuse hoolekannet.

Lasterikkad pered ja puuetega inimesed on riigi ja kohalike omavalitsuste erilise hoole all.

Huvikooli seadus

§ 23 Haldusjärelevalve teostamine

(1) Haldusjärelevalvet huvikooli õppe- ja kasvatustegevuse üle teostab Haridus- ja Teadusministeerium.

Viljandi linnas tegutseb 13 eraühingut, kes pakuvad regulaarselt toimuvat huvitegevust. Selle all peame silmas, et tegevus ei ole juhuslik või lühiajaline kursus, vaid kestab järjepidevalt kindla intervalliga vähemalt ühe soodustuse perioodi jooksul (soodustuse perioodid on 1. jaanuarist 31. maini ja 1. septembrist 31. detsembrini).

Viljandi linnas tegutsevad huvitegevust pakkuvad ühingud:

1. Viljandi Rattaklubi
2. Taibukate Teaduskool
3. Viljandi Laevamudelistide Klubi
4. Dance Dream Tantsustuudio
5. Muusikastuudio Cantabile
6. Laste- ja noorteteater Reky
7. Kondor Fight Club
8. Motospordiklubi Nord
9. Viljandimaa Ratsaspordiklubi
10. Viljandi Joogakeskus
11. Viljandi Taipoksi Klubi
12. TEMUFI Stuudio
13. Naissaare Airsoft Camp MTÜ

Huvitegevust pakkuvate ühingute lisamine määrusesse kannab endas peamiselt huvihariduse- ja tegevuse kättesaadavuse suurendamise eesmärki, seda just haavatavate gruppide seas, kelleks on kõne all oleva määruse mõistes paljulapselised ja toimetulekuraskustes pered.

Näiteks: kui pere vastaks tingimusele „huvikoolis õpib 3 õppurit“, kuid üks lastest õpib hoopis Viljandi Rattaklubis (mis on huvitegevust pakkuv eraühing), siis ei saa pere taotleda vabastust ühelegi lapsele, kuna sellisel juhul ei käi kolm last huvikoolis.

Erahuvikoolide ja huvitegevust pakkuvate eraühingute vabastuse andmine on korraldatud tagantjärele kompenseerimisena lapsevanema poolt esitatud kuludokumentide alusel (arve ja maksekorraldus).

2022. aastal antud vabastused eraühingute õppetasudele:

|  |  |  |
| --- | --- | --- |
| **Huvikool** | **Laste arv** | **Summa** |
| **KEVAD 2022 5 kuud**(01.01. – 31.05.2022) |  |  |
|  |  |  |
| Dance Dream Tantsustuudio | 3 | 280 |
| Viljandi Taipoksi Klubi | 1 | 150 |
| Viljandi Jakobsoni kooli ujumine | 1 | 75 |
| **KOKKU:** | **5** | **505** |
| **SÜGIS 2022 4 kuud**(01.09. – 31.12.2022) |  |  |
|  |  |  |
| Dance Dream Tantsustuudio | 6 | 512 |
| Viljandi Taipoksi Klubi | 1 | 120 |
| Muusikastuudio Cantabile | 1 | 180 |
| Viljandi Joogakeskus | 3 | 336 |
| Naissaare Airsoft | 3 | 540 |
| Kolme Põrsakese teadusring | 1 | 116 |
| Viljandi Jakobsoni kooli ujumine | 1 | 60 |
| **KOKKU:** | **16** | **1864** |
| **KOKKU \* :** | **18** | **2369** |

\* Kokku summa kajastab unikaalseid (mittekorduvaid) noori.

Huvitegevust pakkuvate eraühingute liitmine käesolevasse korda on planeeritud katta riiklikust huvihariduse ja –tegevuse toetusest.

Viljandi linnale antud toetus on 2022 aastal 45 796 €.

2023. aastal on oodata sarnast toetussummat, kuna toetusteks antud kogusummat ei ole riigi poolt muudetud, samuti ei ole muudetud valemit, mille järgi toetussummasid arvutatakse. Lõplik toetussumma selgub jaanuaris 2023.

Riiklikust lisarahast teeme veel:

1. Toetame LTT (loodus- ja täppisteadused ning tehnoloogia) ja HEV (hariduslike erivajadustega lastele suunatud) huviringide toimumist.

2. Kompenseerime osaliselt laagrites osalemist.

3. Toetame juhendajate enesetäiendamist koolituskulude näol.

4. Korraldame tegevusi riskigrupis noortele.

5. Korraldame tegevusi teadlikkuse tõstmiseks Viljandi linna huvihariduse ja –tegevuse võimaluste osas.

Huvitegevuse õppetasu vabastuse andmise kulu hinnanguliseks suuruseks hindasime aasta tagasi 2500 eurot. Tegelik kulu on 2369 eurot.

2023. aasta hinnanguline kulu on 3000 eurot (kuna hinnad on tõusnud ning info eraühingute õppetasu vabastuste kohta on jõudnud lapsevanemateni – seda näitab ka sügisel antud vabastuste märgatavalt suurem hulk).

Eelnõule on lisatud määruse terviktekst, mis on toodud Lisas 1.

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist